મધ્યપ્રદેશમાં ચૂંટણી હવે ઢૂંકડી છે. મુખ્યમંત્રી શિવરાજસિંહે રાજ્યમાં જાણે વહેલી નાતાલ લાવી દીધી છે. સાન્તાક્લોઝની જેમ અઢળક વચનો અને નાણાં આપી રહ્યાં છે. રાજ્ય સરકારની તિજોરીની શું દશા છે કે થશે તેનો વિચાર કર્યા વિના એક પછી એક જાહેરાત કરી રહ્યા છે. અત્યાર સુધીમાં 20000 કરોડ વહેંચી દીધા છે અને હવે ગરીબોને ચંપલ, સાડી આપવાની જાહેરાત કરી છે. અગાઉ બાળકોને એવું કહ્યું હતું કે ધો.12 સુધીની બધી ફી તેમના મામા એટલે કે શિવરાજ ભરશે. 75% લાવનારને લેપટોપ આપવાની જાહેરાત કરી છે. ખેતી પર 38000 કરોડ ખર્ચવાની વાત કરી છે. છેલ્લા ત્રણ મહિનામાં 4000 કરોડનું દેવું કર્યું છે. જે પણ સરકાર આવશે તેને વારસામાં દેવું જ મળવાનું છે. આને કહેવાય દેવું કરીને પણ ઘી પીવુ!